Prunus cerasifera

Prunus cerasifera estas specio de prunuso, ofte dorna arbeto kun nigretaj, ruĝaj aŭ flavaj, manĝeblaj prunoj. Ĝi hejmas el Azio kaj BalkanojPIV.

Sovaĝaj tipoj estas grandaj arbedoj aŭ malgrandaj arboj atingantaj 6–15 m de alteco, kun deciduaj folioj 4–6 cm longaj. En eŭropa printempo, ĝi estas unu el la plej frue florantaj arboj, ofte komencante meze de februaro. La floroj estas blankaj kaj proksimume 2 cm laŭlarĝe, kun kvin petaloj. La frukto estas drupo, 2–3 cm diametre kun flava aŭ ruĝa koloro. Ĝi estas manĝebla, kaj atingas maturecon de frua julio ĝis mez-septembro.
eta|maldekstra|Fruktoj

Tiu specio foje eskapas kultivadon kaj nature aperas preterkultiveje, kiel ekzemple en Nordameriko.Washington Burke MuseumCalFlora

Kultivitaj mirobolanoj povas havi fruktojn, foliaron, kaj florojn en pluraj koloroj. Kelkaj specoj havas dolĉajn fruktojn kiuj povas esti manĝitaj freŝaj, dum aliaj estas acidaj kaj pli bonaj por farado de konfitaĵo.

Prunus cerasifera estas ŝatata ornama arbo por ĝardena uzo kaj pejzaĝigado , kreskigita pro sia tre frua florado. Multaj kulturvarioj estis evoluigitaj, multaj el ili selektitaj por purpura foliaro, kiel ekzemple "Atropurpurea". Tiuj purpur-foliaraj formoj ankaŭ havas malhelviolkoloran frukton, kiu donas allogan, intenskoloran konfitaĵon. Ili povas havi blankajn aŭ rozkolorajn florojn. La kulturvario "Tondronubo" havas klarruĝan foliaron kiu malheligas purpure. Aliaj, kiel ekzemple "Lindsayae", havas verdan foliaron. Kelkaj specoj de purpurfoliaj prunoj estas uzitaj por bonsajo kaj aliaj formoj de plantskulptaĵo.

La kulturvario "Nigra", kun nigra foliaro kaj rozkoloraj floroj, akiris Ĝardenpremion de la Royal Horticultural Society.http://apps.rhs.org.uk/plantselector/plant?plantid=1532

 Referencoj 

Kategorio:Prunusoj